Mehmed II

Mehmed II. zvani el Fatih (osvajač) (30. ožujak 1429 - 3. svibnja 1481 ) je bio otomanski sultan.

Mehmed II. postaje sultan prvi put 1444. godine poslije abdikacije svog oca Murata II. To prvo razdoblje vlasti završava iste godine kada mu se vojnici bune poslije poraza od križarske vojske i vraćaju na vlast Murata II. Kada mu otac po drugi put abdicira 1451. godine Mehmed II. se pobrinuo da više nikad ne može biti vraćen na vlast.

Druge osobe odgovorne za njegovo poniženje su bili kršćani na čelu s Bizantom zbog traženja dolaska križara koji su ga potukli 1444. godine. Sada je u osvetoljubivoj prirodi ovog sultana došlo vrijeme da oni plate. Prvo na redu je bilo osvajanje Contantinopola koji pada napokon u turske ruke 1453. godine. Sljedeća na Mehmedovom spisku za odstrel se našla Srbija. U bitci za Beograd 1456. godine Mađari pobjeđuju Mehmedovu vojsku nakon čega on prebacuje pažnju na lakši pljen. Srbija je likvidirana 1459. godine, Bizant to jest Morea njegova posljednja provincija 1460. godine zajedno s Atenom nakon čega se rat prebacuje u Aziju. Novi vojni cilj postaje Trebizontsko Carstvo koji je u stvarnosti posljednji slobodni teritorij starog Rimskog Carstva. Da bi se ono osvojilo 15.8. 1461. godine sultan uz put osvaja nekoliko malenih turskih kneževina. Po povratku u Europu on osvaja Bosnu 1463. godine i ne zamara se kasnijom tamošnjom mađarskom ofenzivom želeći s Mađarskom izbjeći sukob.

U drugom dijelu svoje vladavine Mehmed II. osvaja Krimski polutotok, djelove Albanije i otok Eubeju. Uz sve te pobjede užasno po njega pada katastrofalni poraz u Moldaviji 1475. godine kada gine 50000 turskih vojnika u jednom danu.

U trenutku njegove smrti 3. svibnja 1481. godine cijela država je umorna od besprekidnih ratova što će dobro osjetit na svojoj koži njegov sin i nasljednik Bajazid II.

Eksterni linkovi

 * Biography page at OttomanOnline
 * Contemporary portraits
 * Chapter LXVIII: Reign Of Mahomet The Second, Extinction Of Eastern Empire by Edward Gibbon

[dob: 49]